text: Seks biler brændt af i Horsens
  21 juli 2011 kl. 06.30
  Seks personbiler til en værdi af 700.000 kr  blev kort før kl. tre brændt af foran et autoværksted i Horsens.  Ejeren har udlovet dusør på 30.000 kr. i sagen.
  Alarmcentralen fik kl. 2.51 melding om at flere biler brændte foran et autoværksted på Sognegårdsvej 4 i Horsens. 
  Bilerne holdt med rimelig afstand til hinanden, så politi og brandvæsen mener ikke, at der er tale om en enkelt brand, der har bredt sig.
  Kriminalteknisk Afdeling fra Fredericia skalførst fredag se nærmere på de udbrændte biler, som var udstillet ved autoværkstedet. Teknikerne er hele torsdag optaget i Sønderborg.
  
  Dusør på 30.000
  Ejeren af DJB AUTO i Horsens har i dag udlovet en dusør på 30.000 kroner til den som kan komme med oplysning der kan fører til en opklaring af de påsatte brande.
  Dominik Borghesi, indehaver af DJB Auto, oplyser til TV SYD, at de brændte biler har en værdi af ca. 700.000 kr.
  